เม็กซิโกค้นพบเหมืองหมื่นปีในถ้ำใต้น้ำ ชี้มนุษย์รู้จักการทำแร่มานานแล้ว
เม็กซิโกค้นพบเหมืองเก่า 10000-12000 ปีก่อนคริสตกาล ซ่อนตัวในอยู่ในถ้ำชิโนเต้ ที่เป็นถ้ำใต้น้ำแถบคาบสมุทรยูคาทาน เป็นหลักฐานมนุษย์รู้จักการทำเหมืองตั้งแต่สมัยโบราณเมื่อวันที่ 4 ก.ค.63 นักวิจัยด้านโบราณคดีจากศูนย์วิจัยระบบชั้นหินอุ้มน้ำแห่งควินทานารู (Research Center for the Aquifer System of Quintana Roo) หรือ CINDAQ และนักประดาน้ำในเม็กซิโก ค้นพบเหมืองดินเหลืองโบราณ อายุเก่าแก่ประมาณ 10000-12000 ปีก่อนคริสตกาล ซ่อนตัวอยู่ในถ้ำชิโนเต้ ซึ่งอยู่ใต้น้ำ ในบริเวณคาบสมุทรยูคาทาน โดยเชื่อว่าเป็นเหมืองแร่เก่าแก่ที่สุดในทวีปอเมริกาภายในเหมืองมีการค้นพบเครื่องมือแบบโบราณ ทำจากหินแบบง่ายๆ ที่ยังอยู่ในสภาพดี นอกจากนี้ยังพบคบไฟ และร่องรอยไหม้สีดำบนเพดานถ้ำ และพบโครงกระดูกบริเวณภายในถ้ำที่มีความซับซ้อน แสดงให้เห็นว่ามนุษย์ในยุคโบราณ มีการเข้าไปทำเหมืองแร่ดินเหลืองสีแดงอุดมไปด้วยเหล็ก ซึ่งคนในยุคโบราณแถบอเมริกาใช้ตกแต่งผนังถ้ำ ตกแต่งหินทำเครื่องประดับและประกอบพิธีตามความเชื่ออย่างไรก็ตาม การค้นพบครั้งนี้ยังเป็นที่มาของซากโครงกระดูกมนุษย์โบราณที่นักโบราณคดีพบตลอด 15 ปีที่ผ่านมาในบริเวณถ้ำใต้น้ำหลุมยุบที่มีความแคบและสลับซับซ้อนแบบเขาวงกต หนึ่งในนั้นคือ ไนอา ซากโครงกระดูกหญิงสาววัยรุ่นที่เก่าแก่ที่สุดในทวีปอเมริกาอายุมากกว่า 13000 ปีถูกค้นพบเมื่อ 7 ปีก่อน แต่ก่อนหน้านี้นักโบราณคดียังไม่แน่ใจว่ามนุษย์โบราณกลุ่มนี้เข้าไปในถ้ำเพื่ออะไรโดยเมื่อประมาณ 8000 ปีก่อนระดับน้ำทะเลเพิ่มสูงขึ้นจนท่วมถ้ำแห่งนี้จมมิดใต้ทะเล และต่อมาได้กลายเป็นแหล่งดำน้ำของนักท่องเที่ยวบริเวณรีสอร์ตทาลัม ชายฝั่งทะเลแคริบเบียน.
เม็กซิโกค้นพบเหมืองเก่า 10000-12000 ปีก่อนคริสตกาล ซ่อนตัวในอยู่ในถ้ำชิโนเต้ ที่เป็นถ้ำใต้น้ำแถบคาบสมุทรยูคาทาน เป็นหลักฐานมนุษย์รู้จักการทำเหมืองตั้งแต่สมัยโบราณ 
เม็กซิโก,เหมืองแร่,โบราณคดี,การค้นพบ,วิทยาศาสตร์,ดำน้ำ,ลาตินอเมริกา,ข่าวทั่วไป